《县斋秋怀 其二》
宋代·程公许

弱龄去激昂，渐老增感慨。所亲日以疏，既往不可贷。

世途转艰棘，意行惧颠沛。乾坤一战场，今古几变态。

超超浮丘伯，何修独坚耐。驾言从之游，永啸尘劫外。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。